ระเบียบกรมการขนส่งทางบกระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบกพ.ศ. ๒๕๕๗[๑] โดยที่ปัจจุบันผู้ได้รับใบอนุญาตเป็นผู้ขับรถตามพระราชบัญญัติการขนส่งทางบก พ.ศ. ๒๕๒๒มีการกระทำความผิดหรือฝ่าฝืนกฎหมายกระทบต่อความปลอดภัยในการใช้รถใช้ถนนสร้างความเดือดร้อนความไม่ปลอดภัยต่อชีวิตร่างกาย และทรัพย์สินของผู้โดยสารและผู้ใช้รถใช้ถนนเป็นจำนวนมาก ตลอดจนมีการฝ่าฝืนกฎหมายที่กระทบต่อหลักการจัดระเบียบการขนส่งสาธารณะรวมทั้งมีการกระทำผิดซ้ำไม่เข็ดหลาบ จึงเห็นสมควรนำมาตรการพักใช้หรือเพิกถอนใบอนุญาตเป็นผู้ขับรถมาใช้เพิ่มเติมจากการลงโทษทางอาญาโดยที่มาตรา๑๐๙ แห่งพระราชบัญญัติการขนส่งทางบก พ.ศ. ๒๕๒๒บัญญัติให้นายทะเบียนมีอำนาจพักใช้หรือเพิกถอนใบอนุญาตเป็นผู้ขับรถได้ ดังนั้นเพื่อให้การบังคับใช้กฎหมายกับผู้ได้รับใบอนุญาตเป็นผู้ขับรถที่กระทำผิดกฎหมายเป็นไปอย่างมีประสิทธิภาพและเป็นไปในแนวทางเดียวกันอธิบดีกรมการขนส่งทางบกจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบกพ.ศ. ๒๕๕๗ข้อ๒ ระเบียบนี้ให้ใช้บังคับตั้งแต่วันที่๑ เมษายน ๒๕๕๗ เป็นต้นไปข้อ๓ บรรดาระเบียบข้อบังคับหรือคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้ใบอนุญาต หมายความว่าใบอนุญาตเป็นผู้ขับรถตามพระราชบัญญัติการขนส่งทางบก พ.ศ. ๒๕๒๒ระบบคอมพิวเตอร์ หมายความว่าระบบงานสารสนเทศของกรมการขนส่งทางบกที่ใช้บันทึกข้อมูลความผิดของผู้ได้รับใบอนุญาตนายทะเบียน หมายความว่า นายทะเบียนกลางนายทะเบียนประจำจังหวัดและผู้ได้รับมอบหมายจากนายทะเบียนกลางให้เป็นผู้ทำการแทนในส่วนที่เกี่ยวกับการสั่งพักใช้หรือการเพิกถอนใบอนุญาตข้อ๕ บรรดาความผิดตามพระราชบัญญัติการขนส่งทางบกพ.ศ. ๒๕๒๒ ที่นายทะเบียนจะสั่งพักใช้หรือเพิกถอนใบอนุญาตให้แบ่งออกเป็น ๓ กลุ่มดังนี้กลุ่มที่๑ ความผิดทั่วไป เป็นความผิดที่มีโทษปรับสถานเดียวกลุ่มที่๒ ความผิดที่มีผลกระทบต่อความปลอดภัยสาธารณะเป็นความผิดที่สร้างความเดือดร้อนแก่ผู้โดยสารกลุ่มที่๓ ความผิดร้ายแรงเป็นความผิดที่มีโทษจำคุกข้อหาความผิดการเปรียบเทียบปรับ การอบรมระยะเวลาการสั่งพักใช้และการสั่งเพิกถอนใบอนุญาตให้เป็นไปตามที่กำหนดไว้ในบัญชี ๑- ๓ ท้ายระเบียบนี้[๒]ข้อ๖ การพิจารณาใช้มาตรการพักใช้หรือเพิกถอนใบอนุญาตตามที่กำหนดไว้ในบัญชี๑ และ ๒ ต้องเป็นกรณีผู้ได้รับใบอนุญาตกระทำความผิดซ้ำในข้อหาเดียวกันภายในกำหนด ๒ปีนับแต่วันที่ได้กระทำความผิดครั้งแรกข้อ๗ ในกรณีปรากฏข้อเท็จจริงว่าการกระทำของผู้ได้รับใบอนุญาตส่งผลกระทบต่อชื่อเสียงหรือภาพพจน์ของประเทศหรือเป็นการขับรถโดยไม่คำนึงถึงความปลอดภัยหรือความเดือดร้อนของผู้อื่นหรือก่อให้เกิดอุบัติเหตุร้ายแรงจนทำให้มีผู้บาดเจ็บหรือเสียชีวิตจำนวนมากให้นายทะเบียนพิจารณาสั่งพักใช้หรือเพิกถอนใบอนุญาตทันทีตามพฤติการณ์แห่งการกระทำความผิดโดยไม่ต้องดำเนินการตามที่กำหนดไว้ในข้อ๕ และข้อ ๖ข้อ๘ ในกรณีที่มีการลงโทษผู้ได้รับใบอนุญาตที่กระทำความผิดให้ตรวจสอบข้อมูลการกระทำความผิดของบุคคลนั้นจากระบบคอมพิวเตอร์หากเป็นไปตามหลักเกณฑ์การสั่งพักใช้หรือเพิกถอนใบอนุญาตตามที่กำหนดไว้ในบัญชี ๑ - ๓ให้ผู้ตรวจการแจ้งต่อนายทะเบียนเพื่อออกคำสั่งพักใช้หรือเพิกถอนใบอนุญาตคำสั่งพักใช้หรือเพิกถอนใบอนุญาตให้มีผลนับแต่วันที่ออกคำสั่งเป็นต้นไปข้อ๙ ให้นายทะเบียนแจ้งคำสั่งพักใช้หรือเพิกถอนใบอนุญาตให้ผู้กระทำความผิดทราบทางไปรษณีย์ตอบรับคำสั่งพักใช้หรือเพิกถอนใบอนุญาตให้ระบุรายละเอียดข้อเท็จจริงที่เป็นพฤติการณ์แห่งการกระทำความผิดข้อหาความผิดและข้อกฎหมายที่อ้างอิง รวมทั้งสิทธิอุทธรณ์ ตามตัวอย่างแนบท้ายระเบียบนี้การอุทธรณ์ไม่เป็นการทุเลาการบังคับตามคำสั่งพักใช้หรือเพิกถอนใบอนุญาตข้อ๑๐ เมื่อดำเนินการพักใช้หรือเพิกถอนใบอนุญาตแล้วให้นายทะเบียนแจ้งไปยังผู้ประกอบการขนส่งหรือผู้เป็นเจ้าของรถทราบเพื่อสั่งให้ผู้นั้นหยุดปฏิบัติหน้าที่เป็นผู้ขับรถ ตามตัวอย่างแนบท้ายระเบียบนี้ข้อ๑๑ เพื่อประโยชน์ในการตรวจสอบประวัติผู้ได้รับใบอนุญาตเมื่อมีการจับกุมหรือลงโทษผู้ได้รับใบอนุญาตที่กระทำความผิดให้ผู้เกี่ยวข้องจัดให้มีการบันทึกรายละเอียดข้อมูลการกระทำความผิดให้ครบถ้วนถูกต้องลงในระบบคอมพิวเตอร์อย่างช้าภายในวันทำการถัดไปข้อ๑๒ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศ ณ วันที่ ๑๓มีนาคม พ.ศ. ๒๕๕๗อัฌษไธค์ รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑.[๓]บัญชี๑ กลุ่มความผิดทั่วไป (แก้ไขเพิ่มเติม)๒.[๔]บัญชี ๒ กลุ่มความผิดที่มีผลกระทบต่อความปลอดภัยสาธารณะ (แก้ไขเพิ่มเติม)๓. บัญชี ๓ กลุ่มความผิดร้ายแรง๔. ตัวอย่างคำสั่งพัก ใช้ตามบัญชี ๑ - ๒๕. ตัวอย่างคำสั่งพักใช้ตามบัญชี ๓๖. ตัวอย่างคำสั่งเพิกถอนตามบัญชี ๒๗. ตัวอย่างคำสั่งเพิกถอนตามบัญชี ๓๘. ตัวอย่างหนังสือแจ้งผู้ได้รับใบอนุญาตประกอบการ(ดูข้อมูลจากภาพกฎหมาย)ระเบียบกรมการขนส่งทางบก ว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบก (ฉบับที่๒) พ.ศ. ๒๕๕๙[๕]ข้อ๒ ระเบียบนี้ให้ใช้บังคับตั้งแต่วันที่ ๑มีนาคม พ.ศ. ๒๕๕๙ เป็นต้นไปวริญา/ปริยานุช/จัดทำ๘ เมษายน ๒๕๕๙วริญา/เพิ่มเติม๘ เมษายน ๒๕๕๙นุสรา/ตรวจ๑๖ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๘๑ ง/หน้า ๑/๗ เมษายน ๒๕๕๙[๒]ข้อ ๕ วรรคสอง แก้ไขเพิ่มเติมโดยระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบก (ฉบับที่๒) พ.ศ. ๒๕๕๙[๓]บัญชี ๑ กลุ่มความผิดทั่วไป แก้ไขเพิ่มเติมโดยระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบก(ฉบับที่ ๒) พ.ศ. ๒๕๕๙[๔] บัญชี ๒ กลุ่มความผิดที่มีผลกระทบต่อความปลอดภัยสาธารณะแก้ไขเพิ่มเติมโดยระเบียบกรมการขนส่งทางบก ว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบก(ฉบับที่ ๒) พ.ศ. ๒๕๕๙[๕] ราชกิจจานุเบกษาเล่ม ๑๓๓/ตอนพิเศษ ๘๑ ง/หน้า ๓/๗ เมษายน ๒๕๕๙